पैसों की लेनदेन को लेकर युवक पर चाकू से हमला
भागूरोड पर बुधवार देर रात पैसों के लेनदेन को लेकर हुए झगड़े में एक युवक गंभीर तौर पर घायल हो गया। घायल अवस्था में युवक को सिविल अस्पताल पहुंचाया। वहां भी दोनों गुट आपस में भिड़ गए और देर रात सिविल अस्पताल में काफी देर हंगामा होता रहा, जिस के बाद पुलिस के दखल के बाद मामला शांत हुआ। पुलिस को दिए बयान में करन गोदारा पुत्र कुलवंत राय, वासी रेलवे कालोनी ने बताया कि भागू रोड पर स्थित पटवारखाने के नजदीक फ्रूट की रेहड़ी पर वह बुधवार रात करीब 8:30 बजे जूस पी रहा था। दोबारा जूस मांगा तो रेहड़ी चालक ने पहले पैसे मांग लिए और इस के बाद झगड़ा शुरू हो गया और रेहड़ी पर गौरव नाम के युवक द्वारा चाकू से हमला किए जाने पर उसकी पीठ हाथ पर गंभीर वार किया, जिस कारण वह घायल हो गया और उसने इसकी सूचना परिजनों की तो वह उसे लेकर सिविल अस्पताल बठिंडा में पहुंचे। सिविल अस्पताल में रेहड़ी चालक भी पहुंचा था तो दोनों गुटों में देर रात सिविल अस्पताल में फिर हाथापाई हुई, जिसे वहां पुलिस के पहुंचने के बाद मामला शांत करवाया गया। मामले की जांच थाना कैंट की पुलिस को दी तो पुलिस ने मौके पर पहुंच कर कार्रवाई शुरू कर दी। जांच अधिकारी सुरजीत सिंह ने बताया कि वह मामले की जांच एमएलआर का इंतजार कर रहें हैं। दोनों पक्षों के बयान लिए जा रहें हैं, जो भी दोषी होगा, उसके खिलाफ कार्रवाई की जाएगी।
डाक्टर पर सही रिपोर्ट बनाने के लगाए आरोप
पीड़ितकरन गोदारा के पिता कुलवंत राय ने सिविल अस्पताल में एमरजेंसी डयूटी पर तैनात डाक्टर हरजीत सिंह पर सही कार्रवाई करने के आरोप लगाए और सैटिंग करने बात करके अभद्र व्यवहार करने के आरोप लगाए। कुलवंत राय ने कहा कि उनके बेटे का घाव गहरा है 8-9 टांके लगे हुए हैं, लेकिन डाक्टर इसे मामूली बताकर रिपोर्ट बना रहा है। वहीं बुधवार रात ड्यूटी पर तैनात ईएमओ ने इन आरोपों को गलत बताया और कहा कि मेडिकल जांच के बाद जो रिपोर्ट बनती थी, उसके हिसाब रिपोर्ट तैयार कर दी।
hin_Deva hin_Deva hin_Deva hin_Deva